《赠韩孟郁》
明代·李孙宸

堂开背郭旧论文，坛坫谁人不让君。造物有灵供彩笔，声名何意借青云。

山中宦带烟霞色，南海归寻鸥鹭群。相过未须言兴尽，剡溪春雪正纷纷。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。